Askekintza elkarte antiespezistaren Gurean dokumentala eskainiko du BERRIAk. Estreinakoz emitituko da Interneten, eta webgunean izango da ikusgai, ekainaren 1etik 23ra bitartean.
Jaietan animaliek jasaten duten "zapalkuntza" jaso du Askekintzak dokumentalean. Animaliekiko harremanari buruzko hausnarketa hauspotzea du lanak helburu. Horretarako, Euskal Herriko hainbat jaietan irudiak bildu dituzte, eta jai horietan animaliak nola erabiltzen diren gertutik erakutsi nahi izan diote ikusleari.
Guztira, 30 herritako jaiak bildu dituzte: Gasteizkoak, Sarakoak (Lapurdi), Elorriokoak (Bizkaia), Iruñekoak, Azpeitikoak (Gipuzkoa)... Herri horietan egiten diren sokamuturra, ahari jokoak, arrantza txapelketak eta animalien lasterketak grabatu dituzte, besteak beste, espezie ugaritako animaliak "zapaltzen" dituzten ikuskizunen adierazgarri.
Horrez gain, antiespezismoa zer den azaltzeko helburua ere badu dokumentalak, Maialen Sagues Askekintzako kideak azaldu duenez. "Askotan jendeak ez du ulertzen antiespezistok zer eskatzen dugun, eta ekologistekin edo animalistekin nahasten gaituzte". Animalia guztien parekotasuna aldarrikatzen du Askekintzak, "sentitzeko, sufritzeko eta gozatzeko gaitasun bera dugulako".
Goizeko buletina
BERRIAren papereko edizioaren gai nagusiak biltzen ditu egunero (astelehenetan salbu). Goizean goiz iristen da zure posta elektronikora.
Tapia eta Murga sailburuek gaurko agerraldian emango dituzte xehetasunak. Madrilek hartu ditu lehen neurriak, egoera epidemiologikoak okerrera egin duela eta: tabernek 01:00ean itxi beharko dute, eta gauerditik aurrera ezingo da bezero gehiagorik sartu. Kalean erretzea ere debekatuta egongo da, bi metroko tartea bermatu ezin bada.
Pandemiaren jarraipena egiten ari den lantaldeari esker COVID-19aren transmisioa moteldu egin dela uste du Ignacio Garitano epidemiologoak. Bigarren olatua iritsi dela berretsi du, baina orain askoz positibo gehiago detektatzen direla nabarmendu du.
Zahar etxeetako kutsatzeek gorakada nabarmena izan dute azken asteetan, eta langileak beldur dira ez ote diren itzuliko gaitzaren lehenengo olatuko egoerara. Egoiliarren artean ere kezka da nagusi.
Bizkaian behera egin dute kasuek; Araban, Gipuzkoan eta Nafarroan, aldiz, igo egin dira.